TVD วิ่ง 8% นิวไฮรอบกว่า 5 เดือน รับแผนควบรวมธุรกิจ
TVD วิ่ง 8% นิวไฮรอบกว่า 5 เดือน รับแผนควบรวมธุรกิจ ล่าสุดอยู่ที่ 1.07 บาท บวก 0.08บาท หรือ 8.08% มูลค่าซื้อขาย 4.89 ล้านบาท
TVD วิ่ง 8% นิวไฮรอบกว่า 5 เดือน รับแผนควบรวมธุรกิจ ล่าสุดอยู่ที่ 1.07 บาท บวก 0.08บาท หรือ 8.08% มูลค่าซื้อขาย 4.89 ล้านบาท
24 ก.ค. 2563

ผู้สื่อข่าวรายานว่า ราคาหุ้น บริษัท ทีวี ไดเร็ค จำกัด (มหาชน) หรือ TVD ล่าสุด ณ เวลา 14.41 น. อยู่ที่ 1.07 บาท บวก 0.08บาท หรือ 8.08% สูงสุดที่ 1.07 บาท ต่ำสุดที่ 1 บาท ด้วยมูลค่าซื้อขาย 4.89 ล้านบาท โดยราคาหุ้นปรับตัวขึ้นสูงสุดในรอบ 5 เดือน นับตั้งแต่ราคาหุ้นอยู่ที่ระดับ 1.07 บาท เมื่อวันที่ 21 ก.พ.2563

ทั้งนี้ TVD แจ้งว่าที่ประชุมคณะกรรมการบริษัทเมื่อวานนี้ (23 ก.ค.) อนุมัติควบกิจการบริษัทย่อยและบริษัทร่วมในกลุ่มธุรกิจ B2B (Business to Business) ตามประมวลกฎหมายแพ่งและพาณิชย์ว่าด้วยหุ้นส่วนบริษัท รวม 7 บริษัท ซึ่งบริษัทถือหุ้นในแต่ละบริษัทมีสัดส่วนแตกต่างกันตั้งแต่ 30.71-99.99% ได้แก่ บริษัท ทีวีดี เซอร์วิสเซส จำกัด ,บริษัท ทีวีดี โบรกเกอร์ จำกัด ,บริษัท ลาส ไมล์ ไดเร็ค จำกัด, บริษัท เมจิก พีวอท จำกัด, บริษัท เมิกซ์ 915 จำกัด ,บริษัท โกลบอลวัน คอร์ปอเรชั่น จำกัด และบริษัท ทรี-อาร์ดี จำกัด
พร้อมตั้งบริษัท ทีวีดี เอ็กซ์ จำกัด (TVDX) ซึ่งเป็นบริษัทจัดตั้งใหม่เพื่อรองรับการควบกิจการดังกล่าว มีทุนจดทะเบียน 290 ล้านบาท โดยบริษัทจะถือหุ้น 76.41% ขณะที่มีผู้ถือหุ้นอื่นร่วมด้วย ได้แก่ บริษัท สุวรรณหงส์ 55 จำกัด ถือหุ้น 6.90% ,บริษัท ซอฟ์ทเดบู จำกัด ถือหุ้น 3.10% ,นายทรงพล ชัญมาตรกิจ ถือหุ้น 2.42% ,บริษัท ดิ แอ็นเซอร์ จำกัด ถือหุ้น 1.69% และผู้ถือหุ้นรายย่อยอื่น ถือหุ้น 9.48% โดยเมื่อการควบกิจการแล้วเสร็จ TVDX จะดำเนินธุรกิจ B2B เต็มรูปแบบ
ทั้งนี้ คาดว่าการประชุมผู้ถือหุ้นของทุกบริษัทเพื่อพิจารณาจัดตั้งบริษัทใหม่ที่ควบเข้ากันนั้นจะเกิดขึ้นประมาณเดือนมกราคม 2564